श्रीदेवी का वैक्स स्टैच्यू देख जाह्नवी कपूर और बोनी कपूर का कुछ ऐसा आया रिएक्शन, फोटो हुईं वायरल  
मैडम तुसाद में बना श्रीदेवी का वैक्स स्टैच्यू
बोनी कपूर ने किया अनावरण
पापा का हाथ थामे नजर आईं जाह्नवी कपूर
श्रीदेवी (Sridevi) के निधन के बाद अब हाल ही में मैडम तुसाद (Madame Tussauds) म्यूजियम में उनके स्टैच्यू का अनावरण हुआ है. इस दौरान श्रीदेवी के पति बोनी कपूर, बेटी जाह्नवी कपूर (Janhvi Kapoor) और खुशी कपूर वहां मौजूद रहे. इस मौके की एक फोटो सोशल मीडिया पर वायरल हो रही है. श्रीदेवी का ये मोम का स्टैच्यू उनके 'हवा हवाई' वाले लुक में तैयार हुआ है. वायरल हो रही इस तस्वीर में जाह्नवी कपूर, खुशी कपूर और बोनी कपूर उनके के इस स्टैच्यू के साथ नजर आ रहे हैं. तीनों ही बहुत ही इमोशनल अंदाज में इस स्टैच्यू को देख रहे हैं. इस मौके पर जाह्नवी कपूर ने रेड कलर का आउटफिट पहना है, वहीं खुशी ग्रे और सफेद कलर के ऑफ शोल्डर गाउन में नजर आ रही हैं. 
#boneykapoor #janhvikapoor and #khushikapoor unveiled legendary #srideviji wax statue at #madametussauds
A post shared by  SnehZala (@snehzala) on Sep 3, 2019 at 8:41pm PDT
वहीं श्रीदेवी (Sridevi) का स्टैच्यू गोल्डन कलर की ड्रेस में काफी खूबसूरत लग रहा है. लेकिन इस तस्वीर में खास बात यह है कि जाह्नवी ने पापा बोनी कपूर (Boney Kapoor) का हाथ पकड़ा हुआ है. सोशल मीडिया पर कपूर परिवार की ये तस्वीर जमकर वायरल हो रही है और इस पर लोग खूब कमेंट भी कर रहे हैं. 
बता दें बॉलीवुड की पहली महिला सुपरस्टार श्रीदेवी (Sridevi) का 2018 में निधन हो गया था. 54 वर्ष की श्रीदेवी की 24 फरवरी 2018 को दुबई के एक होटल के बाथटब में दुर्घटनावश डूबने से मौत हो गई थी. फिल्म 'चांदनी' में अपनी दमदार एक्टिंग से सबको हैरान करने वाली एक्ट्रेस की मौत से बॉलीवुड को बड़ा झटका लगा था. हालांकि अब उनका परिवार, इस दुख से बाहर निकलने की कोशिश कर रहा है.